CELEX: 62021CN0700
Language: hr
Date: 2021-11-22 00:00:00
Title: Predmet C-700/21: Zahtjev za prethodnu odluku koji je 22. studenoga 2021. uputio Corte costituzionale (Italija) – O.G.

14.2.2022   
            
            
               HR
            
            
               Službeni list Europske unije
            
            
               C 73/14
            
         
      Zahtjev za prethodnu odluku koji je 22. studenoga 2021. uputio Corte costituzionale (Italija) – O.G.
      (Predmet C-700/21)
      (2022/C 73/19)
      Jezik postupka: talijanski
      
         Sud koji je uputio zahtjev
      
      Corte costituzionale
      
         Stranka glavnog postupka
      
      O.G.
      
         Prethodna pitanja
      
      
                  a)
               
               
                  Protivi li se članku 4. točki 6. [Okvirne odluke] Vijeća 2002/584/PUP od 13. lipnja 2002. o Europskom uhidbenom nalogu i postupcima predaje između država članica (1), tumačenom s obzirom na članak 1. stavak 3. te okvirne odluke i članak 7. Povelje Europske unije o temeljnim pravima, propis poput onog talijanskog kojim se u okviru postupka europskog uhidbenog naloga izdanog u svrhu izvršenja kazne ili sigurnosne mjere apsolutno i automatski isključuje mogućnost da pravosudna tijela izvršenja odbiju predaju državljana trećih zemalja koji se nalaze ili borave na talijanskom državnom području, neovisno o vezama koje te osobe imaju s tim područjem?
               
            
                  b)
               
               
                  U slučaju potvrdnog odgovora na prvo pitanje, na temelju kojih kriterija i uvjeta treba smatrati da su te veze toliko važne da nalažu pravosudnim tijelima izvršenja da odbiju predaju?
               
            
         (1)  SL 2002., L 190, str. 1.